Man tydens rooftog aan die brand gesteekŉ Winkeleienaar is Donderdag tydens ŉ rooftog aan die brand gesteek. “Vier gewapende mans het gister omstreeks 11:30 die eienaar se winkel in Greytown, KwaZulu-Natal, betreë,” het kolonel Jay Naicker, ŉ polisiewoordvoerder, gesê. “Hulle het die eienaar met ŉ geweer aangehou en op geld aangedring. Hulle het glo petrol oor die man se arm gegooi en dit aan die brand gesteek om hom sodoende te forseer om vir hulle te sê waar hy die geld bêre,” het Naicker bygevoeg. Die rowers is met ŉ onbekende bedrag geld weg en word steeds deur die polisie gesoek. Die eienaar het erge brandwonde opgedoen en sterk in die hospitaal aan.